Document ID: 32005D0127

ODLOČBA KOMISIJE
z dne 11. februarja 2005
o potrditvi obračunov nekaterih plačilnih agencij v Belgiji, Španiji in Grčiji v zvezi z izdatki, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za finančno leto 2001
(notificirana pod dokumentarno številko K(2005) 295)
(Besedila v španskem, grškem, francoskem in nizozemskem jeziku so edina verodostojna)
(2005/127/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom sklada,
ob upoštevanju naslednjega:
(1)
S svojo Odločbo 2002/461/ES z dne 12. junija 2002 o potrditvi obračunov držav članic v okviru izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada (EKUJS), za finančno leto 2001 (2) je Komisija potrdila obračune vseh plačilnih agencij, razen belgijske „Betaalorgaan van de Vlaamse Gemeenschap“, španske „FEGA“ ter baskovskih in grških plačilnih agencij.
(2)
Po predložitvi novih informacij iz Belgije, Španije in Grčije ter po dodatnih preverjanjih Komisija zdaj lahko sprejme odločitev o verodostojnosti, celovitosti in točnosti obračunov, ki so jih predložile zadevne plačilne agencije.
(3)
Ob potrjevanju obračunov zadevnih belgijskih, španskih in grških plačilnih agencij mora Komisija upoštevati zneske, ki jih je Belgija že plačala, in zneske, ki so bili Španiji in Grčiji že odvzeti na podlagi Odločbe 2002/461/ES. Zato iz te odločbe ne izhajajo finančne posledice.
(4)
Po členu 7(3) Uredbe (ES) št. 1258/1999 in členu 7(1) Uredbe Komisije (ES) št. 1663/95 z dne 7. julija 1995 o pravilih za izvajanje Uredbe Sveta (EGS) št. 729/70 glede postopka potrditve obračunov Jamstvenega oddelka EKUJS (3) ta odločba, sprejeta na osnovi računovodskih podatkov, ne vpliva na poznejše odločitve Komisije o odtegnitvi financiranja s strani Skupnosti tistih izdatkov, ki ne bi bili izvedeni v skladu s pravili Skupnosti -
SPREJELA NASLEDNJO ODLOČBO:
Člen 1
Obračuni belgijske plačilne agencije „Betaalorgaan van de Vlaamse Gemeenschap“, španske plačilne agencije „FEGA“ in baskovskih plačilnih agencij ter grških plačilnih agencij GEDIDAGEP/OPEKEPE glede izdatkov, financiranih iz Jamstvenega oddelka EKUJS, za finančno leto 2001 se s to odločbo potrdijo.
Zneski za izterjavo ali za plačilo zadevni državi članici v skladu s to odločbo so določeni v Prilogi.
Člen 2
Ta odločba je naslovljena na Kraljevino Belgijo, Kraljevino Španijo in Helensko republiko.
V Bruslju, 11. februarja 2005

Labels: 2
18
15
4